Erkebiskop José Francisco Orozco y Jiménez (før 1917)
**Francisco Orozco y Jiménez** (født 18. november 1864 i Zamora i Michoacán i Mexico; død 18. februar 1936 i Guadalajara) var en meksikansk katolsk geistlig, biskop av Chiapas og deretter erkebiskop av Guadalajara.

Liv og virke
------------

### Bakgrunn

Francisco Orozco y Jiménez var barn til José María Orozco Cepeda og Mariana Jiménez Fernández. Han ble døpt i menigheten El Sagrario i La Luz i Guanajuato, av sin onkel Ignacio Origel med navnet **José Francisco de Paula Ponciano de Jesús Orozco y Jiménez**. Han påbegynte sine studier i hjemlandet, rundt 1870; deretter i Jacona, i 1874; senere, i Roma, i 1876. Han var ved Collegio Pio Latino og studerte ved Det pavelige universitet Gregoriana.

### Prest

Francisco Orozco y Jiménez ble presteviet i Roma den 17. desember 1887.

### Biskop av Chiapas

Den 30. mai 1902 utnevnte pave Leo XIII ham til biskop av Chiapas. Erkebiskopen av Mexico City, Próspero María Alarcón y Sánchez de la Barquera, ordinerte ham til biskop den 15. august samme år; medkonsekratorer var biskopen av Cuernavaca, Francisco Plancarte y Navarrette, og biskopen av León, Leopoldo Ruiz y Flóres. Innsettelsen i embedet fant sted den 3. desember 1902.

### Erkebiskop av Guadalajara

Pave Pius X utnevnte ham til erkebiskop av Guadalajara den 2. desember 1912. Innsettelsen der fant sted den 9. februar 1913.

Som erkebniskop av Guadalajara ledet Orozco protester mot sekulariseringsdekreter som ble ilagt den meksikanske geistlighet i 1918. Under hans embedsperiode utbrøt et væpnet opprør ledet av prokatolske styrker mot den meksikanske regjering, og den utspilte seg fremfor alt i hans erkebispedømme, Opprøret, som hadde åpen støtte fra erkebiskop Orozco, ble kjent som Cristerokrigen.

Cristerokrigen raste i tre år, og Orozco y Jiménez gikk i dekning i Guadalajara og San Pedro Tlaquepaque. Da Emilio Portes Gil overtok presidentskapet i Mexico, begynte forhandlinger med den nye erkebiskopen av Mexico, Pascual Díaz Barreto. Den apostoliske delegat Leopoldo Ruiz y Flores kontaktet Orozco for få i stand et møte for den nye presidenten. Portes Gil mottok Orozco. Etter å ha lyttet til hans klager tok han beslutningen om å beordre hans eksil igjen, og ba ham om ikke å skjule seg igjen.

Orozco y Jiménez bodde landsforvist i USA i ti måneder. Ved hjelp av monsignor José Garibi Rivera returnerte han i hemmelighet, i mars 1930, til Guadalajara. I 1932, under etterforskningen av drapet på Álvaro Obregón, ble han beordret til å forlate landet. Han gjennomled et siste eksil i 1934. Da han vendte tilbake, var han ganske svekket. 

Erkebiskop Francisco Orozco y Jiménez døde i sin residens i Guadalajara den 18. februar 1936.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (16235-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Kardinal Enrico Enríquez (1701-1756) \*1743
* Erkebiskop Manuel Quintano Bonifaz (1698-1774) \*1749
* Kardinal Buenaventura Córdoba Espinosa de la Cerda (1724-1777) \*1761
* Kardinal Giuseppe Maria Doria Pamphilj (1751-1816) \*1773
* Pave Pius VIII (1761-1830) \*1800
* Pave Pius IX (1792-1878) \*1827
* Erkebiskop Jose Maria Ignacio Montes de Oca y Obregón (1840-1921) \*1871
* Erkebiskop Próspero María Alarcón y Sánchez de la Barquera (1827-1908) \*1892
* Erkebiskop *Francisco Orozco y Jiménez* (1864-1936) \*1902

Referanser
----------

1. 1 2   opac.vatlib.it, VcBA-ID 495/97659[Hentet fra Wikidata]
2. 1 2   Catalogue of the Library of the Pontifical University of Saint Thomas Aquinas, Angelicum ID 56503[Hentet fra Wikidata]
3. 1 2   Catalogue of the Library of the Pontifical University of Saint Thomas Aquinas, oppført som Orozco y Jiménez, Francisco, arciv. di Guadalajara, Angelicum ID 56503, besøkt 9. oktober 2017[Hentet fra Wikidata]
4. 1 2   Faceted Application of Subject Terminology, oppført som Francisco Orozco y Jiménez, FAST-ID 384866, besøkt 9. oktober 2017[Hentet fra Wikidata]
5. ↑  «Mexican 'Fighting Archbishop' Dies In His Guadalajara Home». *El Paso Times*. Guadalajara, Mexico. AP. 19. februar 1936. s. 1 – via Newspapers.com.
6. ↑  orozcoy, lest 7. april 2024

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** VIAF **·** LCCN **·** ISNI **·** SUDOC **·** BNE
 |